projecte-aina/catalan_government_crawling huggingface dataset:
En el marc de l'actualització de l'acord de Govern aprovat el 9 de juliol de 2019, es proposa deixar sense efecte la Comissió Interdepartamental que es preveia en l'Acord de Govern de 17 d'octubre de 2017, mitjançant el qual es creava i es regulava, i integrar les funcions d'aquesta Comissió a les de la Comissió Interdepartamental del Pla d'estalvi i eficiència energètica als edificis i equipaments de la Generalitat de Catalunya, aprovat per Acord de Govern el passat 4 de desembre de 2018.
Els motius principals d'aquesta proposta són les característiques similars de funcionament d'ambdues comissions, la similitud de funcions, la similitud en la composició de les comissions i la necessària simplificació administrativa, eficiència, eficàcia i optimització de l'assignació de recursos.
Les funcions de la comissió son:
Accés als formularis de recollida d'informació de les estadístiques energètiques actualment en curs
Accés als formularis i a l'aplicació web de l'Estadística del Consum Energètic del Sector Industrial (ECESI), així com a la guia explicativa per emplenar aquests formularis.
Accés al formulari de l'Observatori d'instal·lacions de biomassa
Amb l'objectiu de posar a l'abast del sector de la biomassa tèrmica un coneixement col·lectiu transparent i basat en dades tractades i analitzades en profunditat, l'Institut Català d'Energia (ICAEN) ha creat un Observatori d'instal·lacions de biomassa, en el marc de l'Estratègia per l'aprofitament energètic de la biomassa forestal i agrícola, aprovada pel Govern de la Generalitat de Catalunya el mes de febrer de 2014 i associat a l'Estadística de les Energies Renovables que elabora l'ICAEN.
El següent arxiu permet a les empreses que en siguin destinatàries omplir els camps que hi apareixen i enviar l'arxiu omplert a l'adreça de correu electrònic [EMAIL].
Com emplenar i retornar els formularis emplenats:
Hi ha dues opcions per emplenar i fer arribar els formularis a l'ICAEN.
Qualsevol d'elles és vàlida, però es recomana triar l'opció 1:
1.Format electrònic: descarregar el formularis en format excel (l'arxiu conté 2 pàgines amb camps per omplir: un cop omplerts els camps que es sol·liciten, i enviar l'arxiu a l'adreça electrònica [EMAIL].
Format paper: emplenar els formularis adjunts a la carta que rebran les empreses i fer-los arribar per correu ordinari a l'adreça:
Divisió de Planificació Energètica
Observatori d'instal·lacions de biomassa
El mes d'abril de l'any 2018 l'Institut Català d'Energia inicia la recollida d'informació per a l'elaboració de l'Estadística del Consum Energètic del Sector Industrial (ECESI) dels anys 2015, 2016 i 2017.
Aquesta operació estadística va adreçada a una mostra restringida dels aproximadament entre 3.000 i 3.200 establiments industrials més importants de Catalunya segons el seu nivell de consum energètic i sector d'activitat econòmica.
L'obtenció d'aquesta informació és molt important tant per a disposar d'una estadística detallada i fiable, com per a tenir un coneixement el més complet possible de les necessitats energètiques de la indústria a Catalunya, element imprescindible per a la planificació energètica.
L'Estadística del Consum Energètic del Sector Industrial està contemplada en el Programa anual d'actuació estadística per a l'any 2017 en el Decret 11/2017, de 7 de febrer, del DOGC núm. 7305.
Aquest Programa queda establert dins la Llei 5/2016, del 23 de desembre, del Pla Estadístic de Catalunya 2017-2020.
Aquesta llei posa en pràctica les previsions de la Llei 23/1998 d'Estadística de Catalunya que regula l'obligatorietat de subministrar informació i la preservació del secret estadístic.
Conseqüentment, les dades són tractades de forma absolutament confidencial i només són objecte de publicació de forma molt agregada.
Els establiments industrials seleccionats rebran una carta on s'informa dels objectius de l'ECESI i on s'hi adjunten els formularis a emplenar en format paper.
Com emplenar i retornar els formularis emplenats
Hi ha tres opcions per emplenar i fer arribar els formularis a l'ICAEN.
Qualsevol d'elles és vàlida però es recomana triar l'opció 3:
Divisió de Planificació Energètica
Per a qualsevol dubte, es pot consultar la "Guia per a l'elaboració de l'ECESI" (veure enllaç més avall).
S'hi inclouen les darreres dades disponibles, en l'àmbit de Catalunya, dels següents indicadors energètics: cobertura de la demanda d'energia elèctrica en barres de central (EBC), producció bruta d'energia elèctrica en règim ordinari, vendes a xarxa de les centrals elèctriques de règim especial per tecnologies i formes d'energia, demanda global de gas natural (DGGN) i consum de carburants d'automoció.
Així com la sèrie homogènia històrica des de gener de 2005.
Comparació amb les previsions del Pla de l'Energia i Canvi Climàtic de Catalunya 2012-2020 de les darreres dades disponibles corresponents a: potència elèctrica instal·lada, consum d'energia primària i intensitat energètica final.
El Govern de la Generalitat de Catalunya està treballant, conjuntament amb la societat civil i els partits polítics, en l'elaboració d'un Pacte Nacional per a la Transició Energètica que defineixi les línies bàsiques d'actuació i els principis del futur model energètic català, en el context dels objectius de la Unió Europea en matèria d'energia a mig i llarg termini (horitzó 2030 i 2050), i amb l'objectiu d'assolir un model energètic 100% renovable l'any 2050, tot tenint en compte la sostenibilitat econòmica, ambiental i social i la seguretat i fiabilitat dels subministraments energètics del sistema energètic català.
D'altra banda, el Pacte Nacional assentarà les bases necessàries per a que Catalunya exerceixi les competències regulatòries plenes en matèria d'energia, en el marc de la Unió Europea.
L'objectiu d'aquesta sessió és donar a conéixer el document de bases del Pacte Nacional per a la Transició Energètica a les entitats i persones que han fer aportacions i participat en l'establiment de les linies més importants.
Sessió amb assistència restriginda, només s'hi pot assistir amb invitació.
La generació d'energia elèctrica tradicional es caracteritza per seguir un esquema de generació centralitzada, unidireccional i amb poques mesures de control sobre l'actuació de la demanda.
Actualment existeixen solucions tècnicament i econòmicament viables que permeten un canvi d'aquest model cap a un altre de generació d'electricitat distribuïda, on qualsevol consumidor pot generar la seva pròpia energia elèctrica, produïda majoritàriament amb instal·lacions de petita potència i mitjançant la utilització de fonts renovables locals, principalment energia solar fotovoltaica.
D'aquesta manera, amb les instal·lacions d'autoconsum es pot cobrir total o parcialment el consum d'energia elèctrica de l'habitatge, la comunitat de veïns, l'edifici o qualsevol centre consumidor mitjançant un sistema de generació propi.
Quan el sistema de generació no produeix energia suficient es pot seguir consumint electricitat a través de la xarxa elèctrica i, en determinats casos, quan la producció sigui superior a la demanda, és possible abocar l'excedent a la xarxa.
També és possible la incorporació d'elements acumuladors (bateries) que permeten emmagatzemar l'energia elèctrica i aprofitar-la en moments en que no tinguem generació pròpia (per exemple, a la nit en el cas d'una instal·lació fotovoltaica) o quan ho considerem convenient.
També podem emmagatzemar aquesta energia elèctrica provinent del nostre sistema d'autoconsum a les bateries del vehicle elèctric.
L'autoconsum permet als ciutadans i empreses generar i gestionar la seva pròpia electricitat renovable, situant-los en el centre del nou model energètic i avançant, d'aquesta manera, en la democratització de l'energia.
L'objectiu global d'aquesta norma europea és ajudar les organitzacions a establir els sistemes i processos necessaris per millorar la seva eficiència energètica.
Això hauria de conduir a reduccions en costos i en emissions de gasos d'efecte hivernacle a través d'una gestió sistemàtica de l'energia.
L'èxit del sistema depèn del compromís de tots els nivells de l'empresa i especialment de la direcció.
Aquesta norma especifica els requisits d'un sistema de gestió energètica que permeti desenvolupar i implementar una política energètica.
És aplicable a tots els tipus i mides d'organitzacions independentment de les condicions geogràfiques, culturals i socials.
- Planificar: establir els objectius i processos necessaris per aconseguir resultats d'acord amb la política energètica de l'empresa.
- Fer: implementar els processos.
- Verificar: realitzar el seguiment i el mesurament dels processos respecte a la política energètica, els objectius, les metes i les obligacions legals i altres requisits que l'empresa subscrigui, i informar sobre els resultats.
- Actuar: prendre accions per millorar contínuament l'acompliment del sistema de gestió energètica.
L'adopció de la ISO 50.001 contribuirà a l'establiment d'un procés de millora contínua que conduirà a un ús de l'energia més eficient, establir processos per assolir els compromisos de la política energètica i prendre les accions necessàries per millorar el seu compliment.
Estimularà a les organitzacions a implementar un pla de seguiment energètic, així com una anàlisi energètic.
El nivell de detall i complexitat del sistema de gestió energètica, l'extensió de la documentació i els recursos que es dediquen depenen de diversos factors tals com la mida de l'organització, l'abast del sistema i la naturalesa de les seves activitats i productes.
Des del 2013 l'ICAEN porta un recompte de les empreses que ja han certificat en la ISO 50.001, alguna activitat desenvolupada a Catalunya.
En el llistat que es pot descarregar es relacionen les empreses certificades, actualitzades semestralment, i les empreses certificadores que faciliten el seu contacte.
En cas que tingueu el certificat ISO 50.001 i no us trobeu a la llista, si us plau envieu una còpia del vostre certificat usant el formulari de contacte i us afegirem.
Com es pot veure en la següent gràfica, el creixement de les certificacions a Catalunya té una tendència gairebé exponencial pel que fa al total de certificacions.
Pel que fa a tipologia d'activitat que s'està certificant en ISO 50.001, es pot comprovar en el gràfic de distribució que hi ha quatre sectors clarament dominants: la gestió de l'aigua, ja sigui d'estacions de proveïment com d'estacions depuradores, la indústria química, el sector serveis i les enginyeries, sobretot les que es dediquen al món de l'energia.
L'organització ISO porta també un recompte de certificacions per països.
Per conèixer les certificacions a Espanya en els darrers anys podeu descarregar l'excel referit a la ISO 50.001 del llistat del seu web
La Taula d'impuls a l'autoconsum fotovoltaic a Catalunya, promoguda per l'Institut Català d'Energia, es va crear per Acord de Govern el febrer de 2017 per facilitar l'actuació conjunta i coordinada dels diferents actors implicats en aquest sector (tant públics com privats).
El seu objectiu principal és assolir una millor i més ràpida penetració de l'autoconsum fotovoltaic a Catalunya per avançar cap a un sistema de generació elèctrica més net, més distribuït i amb una major participació ciutadana.
Els objectius específics de la Taula són:
La Taula d'impuls a l'autoconsum fotovoltaic a Catalunya, liderada per l'Institut Català d'Energia, està oberta a la participació tots aquells agents públics i privats que vulguin i puguin realitzar aportacions de valor per a impulsar l'autoconsum fotovoltaic a Catalunya.
Entre d'altres, la Taula té les funcions de ser un punt de trobada de les persones i entitats relacionades amb l'autoconsum fotovoltaic, de dinamitzar l'aportació de solucions per part de tots els integrants de la Taula i de pronunciar-se en relació a les propostes que hi siguin presentades.
La taula s'organitza en Grups de Treball temàtics, i actualment n'hi ha 2 de vigents:
L'objectiu és analitzar i aclarir els aspectes normatius i legislatius en l'àmbit del sector elèctric que afecten al desenvolupament dels projectes i de les instal·lacions.
Paral·lelament en casos de dubtes interpretatius d'aquestes normatives, es treballa en establir criteris tècnics consensuats pels membre del Grup de treball.
En formen part principalment les empreses distribuïdores d'energia elèctrica, empreses del sector fotovoltaic, col·legis professionals, i l'administració de la Generalitat.
Grup de treball d'administracions locals
L'objectiu és treballar en l'impuls de les instal·lacions fotovoltaiques en l'àmbit municipal, fent propostes concretes que es puguin aplicar per part dels ajuntaments o corporacions locals.
En formen part principalment les administracions públiques que tenen competències en l'àmbit municipal (Diputacions i associacions de municipis), així com empreses del sector fotovoltaic, col·legis professionals i l'administració de la Generalitat.
El grup de treball d'Administracions Locals de la Taula d'impuls a l'autoconsum fotovoltaic a Catalunya, promoguda per l'Institut Català d'Energia, ha aprovat un model d'ordenança municipal per a la promoció de les instal·lacions d'autoconsum amb energia solar fotovoltaica.
Aquest model d'ordenança estableix una regulació d'àmbit municipal que promou i incentiva la implantació de les instal·lacions d'autoconsum amb energia solar fotovoltaica.
Us agraïm que respongueu unes breus preguntes que ens ajudaran a evaluar i millorar aquest model que hem posat a disposició de l'administració local, així com futures eines entorn de l'autoconsum.
Les dades s'han enviat correctament.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals seran recollides, incorporades i tractades en un fitxer automatitzat nomenat "Trameses d'informació i inscripcions del gencat", la finalitat del qual és facilitar als ciutadans i ciutadanes, a través del web gencat, l'accés a la informació, la recepció de publicacions puntuals o periòdiques, i la gestió de les seves dades quan desitgin participar en esdeveniments o cursos.
L'òrgan responsable del fitxer és la Direcció General d'Atenció Ciutadana i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona.
El grup de treball d'Administracions Locals de la Taula d'impuls a l'autoconsum fotovoltaic a Catalunya, promoguda per l'Institut Català d'Energia, ha aprovat un model d'ordenança municipal per a la promoció de les instal·lacions d'autoconsum amb energia solar fotovoltaica.
Aquest model d'ordenança estableix una regulació d'àmbit municipal que promou i incentiva la implantació de les instal·lacions d'autoconsum amb energia solar fotovoltaica.
En una primera part, es defineix el règim d'intervenció administrativa municipal per a les instal·lacions d'autoconsum amb energia solar fotovoltaica, establint claredat i simplificació en els tràmits.
Es proposa, de forma general, un règim de comunicació prèvia que permet executar les instal·lacions des del mateix moment de presentació de la documentació.
En una segona part, s'estableixen bonificacions fiscals per a les instal·lacions d'autoconsum amb energia solar fotovoltaica, concretament en l'Impost sobre Béns Immobles i en l'Impost sobre Construccions, Instal·lacions i Obres, com a mesures efectives de promoció que incentiven aquestes instal·lacions.
La Llei 16/2017, d'11 d'agost, de canvi climàtic, reconeix que els ens locals són corresponsables en l'assoliment de les finalitats identificades i afirma també la necessitat d'adoptar mesures de caràcter normatiu que afavoreixin l'autoconsum energètic a partir d'energies renovables.
En aquest sentit, el model d'ordenança està disponible per a tots els ajuntaments de Catalunya, que poden adoptar-la en la seva integritat, o amb les modificacions que creguin adients.
La promoció de l'autoconsum fotovoltaic a Catalunya
La Taula d'impuls a l'autoconsum fotovoltaic a Catalunya es es va crear per Acord de Govern el febrer de 2017 per facilitar l'actuació conjunta i coordinada dels diferents actors implicats en aquest sector (tant públics com privats) i té com a objectiu assolir una millor i més ràpida penetració de l'autoconsum fotovoltaic a Catalunya per avançar cap a un sistema de generació elèctrica més net, més distribuït i amb una major participació ciutadana.
Entenem per autoconsum d'energia elèctrica la producció d'electricitat per al consum propi.
A nivell domèstic es fa principalment amb instal·lacions d'energia solar fotovoltaica de petita potència, que es pot emmagatzemar en bateries o al vehicle elèctric.
Actualment, les instal·lacions d'autoconsum són legals i qualsevol consumidor pot generar la seva pròpia energia elèctrica
A nivell domèstic consisteix bàsicament en instal·lacions fotovoltaiques de petita potència, una tecnologia ja àmpliament provada, fàcil d'instal·lar i mantenir.
La tramitació d'una instal·lació d'autoconsum es fa a 2 nivells.
Cal esmentar, que tot i que el responsable de fer aquests tràmits és el titular de la instal·lació, en la major part dels casos, l'empresa instal·ladora o promotora de la instal·lació és la que s'encarrega de dur-los a terme.
L'autoconsum té diversos avantatges socials, energètics, ambientals i econòmics, tant des d'un punt de vista global com des d'un punt vista particular del consumidor i del sistema elèctric.
Qualsevol consumidor d'energia elèctrica pot generar la seva pròpia electricitat i consumir-la a casa seva.
La normativa actual reconeix el dret a l'autoconsum compartit per part de més d'un consumidor, permetent que aquests comparteixin l'energia elèctrica produïda per una o diverses instal·lacions de generació.
La normativa vigent distingeix dues modalitats d'autoconsumidors; sense excedents i amb excedents.
En el primer cas, les instal·lacions tenen un o diversos dispositius que impedeixen la injecció d'energia elèctrica a la xarxa.
En el segon cas, les instal·lacions poden injectar l'energia elèctrica excedentària (aquella no consumida quan la instal·lació està generant).
Hi ha 2 opcions per obtenir un benefici econòmic d'aquesta electricitat excedentària; una és vendre-la al mercat elèctric (per la qual cosa cal estar donat d'alta com a productor i complir tota la reglamentació que la llei del sector elèctric estableix en aquest cas), i l'altre, més senzilla, és acollir-se a un mecanisme de compensació simplificat (també anomenat "factura neta").
Aquest mecanisme, desenvolupat en el Reial Decret 244/2019, permet, en determinats casos d'instal·lacions de fins a 100 kW de potència instal·lada, compensar de forma mensual en la factura els excedents amb el consum, sense necessitat d'estar donat d'alta com a productor i sense exercir activitat econòmica.
Les bateries són elements que permeten gestionar nostra la demanda i maximitzar el nivell d'autoconsum de la instal·lació, emmagatzemant energia elèctrica quan en sobra per utilitzar-la en moments de baixa generació.
Són interessants si volem assolir un alt nivell d'autoconsum, però des del punt de vista econòmic cal analitzar la seva idoneïtat cas per cas comparativament amb l'autoconsum instantani (sense bateries).
La bateria del vehicle elèctric es pot carregar amb l'energia produïda amb la nostra instal·lació d'autoproducció fotovoltaica, contribuint així a la implantació de sistemes d'autoconsum domèstic i a la integració de les energies renovables al transport.
L'ICAEN ofereix el servei de fer una valoració de l'abast, el contingut i les mesures d'estalvi i eficiència energètica proposades en aquestes auditories, a fi que aquesta serveixi per reduir els costos energètics de la instal·lació i s'ajusti als continguts mínims que hauria de tenir una auditoria energètica segons el RD 56/2016.
Per fer ús d'aquest servei cal fer arribar l'informe d'auditoria energètica a l'ICAEN ajuntant-lo a un correu electrònic adreçat a: [EMAIL].
Per la mateixa via l'ICAEN es compromet a retornar-vos la seva valoració en el termini d'un mes.
Poden ser usuaris d'aquest servei, tant el beneficiari de l'auditoria com l'auditor mateix, ja que l'ICAEN sempre enviarà l'informe de la seva revisió al remitent de l'informe d'auditoria.
Editat per la Direcció General d'Energia, Mines i Seguretat Industrial, òrgan competent a Catalunya en matèria d'eficiència energètica.
Catalunya està caminant cap a la transició energètica, un procés que situa als ciutadans al centre del nou model energètic i implica el seu apoderament.
Passant de ser consumidors passius a generadors de la seva pròpia energia per a l'autoconsum, emmagatzemant-la i finalment compartint-la amb altres usuaris.
L'autoconsum fotovoltaic transformarà el model energètic de l'actualitzat permetent que els habitatges siguin autosuficients i aprofitin el Sol com a recurs energètic gratuït i net.
Quan hi hagi suficients instal·lacions domèstiques d'autoconsum fotovoltaic s'assolirà també l'autoconsum compartit, mitjançant xarxes de distribució entre els diferents autoconsumidors per tot el territori, donant pas a les comunitats solars.
Malauradament, avui existeixen a la societat falsos mites i desinformació sobre l'autoconsum que frenen el seu desenvolupament.
L'Institut Català d'Energia vol difondre amb aquesta campanya tota la informació sobre l'autoconsum fotovoltaic per desmuntar mites i permetre que els ciutadans i ciutadanes puguin tenir en compte aquest nou model de consum energètic com una opció legal, viable tant tècnicament com econòmicament, neta i responsable.
L'Institut Català d'Energia dóna suport a activitats de formació i d'assessorament energètic que volen facilitar el canvi cap a l'eficiència i l'estalvi d'energia en l'agricultura, la ramaderia i la pesca.
Cal informar els professionals d'aquests sectors de les possibilitats de millorar l'eficiència energètica de les seves activitats agrícoles, ramaderes o pesqueres.
A les pàgines web del Servei de Formació Agrària i del Departament d'Agricultura, Ramaderia, Pesca, Alimentació i Medi Natural trobareu informació dels diversos cursos o jornades sobre estalvi i eficiència energètica que van adreçats a aquests sectors.
A més, l'ICAEN també organitza i dóna suport a activitats i jornades en aquest àmbit.
Podeu trobar més informació a l'agenda d'activitats ICAEN.
També posem a l'abast dels professionals un seguit de publicacions que seran útils en aquest àmbit, editades per l'Instituto para la Diversificación y el Ahorro de la Energía.
Per a més informació, visiteu el seu web.
El primer pas en l'aposta per un consum d'energia eficient és fer un diagnòstic energètic.
Hem de saber quanta energia consumim, en quines màquines o processos i avaluar diferents opcions de millora que ens permetin estalviar energia.
Aquesta avaluació ens permetrà seleccionar les opcions més racionals i avantatjoses per als interessos de l'explotador, altrament les inversions que es realitzen obeeixen a la perseverança dels comercials proveïdors de les noves tecnologies.
Conscients de l'interès i la importància d'aquests diagnòstics, l'Institut Català d'Energia va endegar entre els anys 2007 i 2010 un programa de diagnòstics energètics, els resultats dels quals permeten conèixer molt millor el potencial de millora de l'eficiència dels sectors analitzats.
Des del 2007, s'han fet diagnòstics energètics en el sector de la ramaderia intensiva (porcí i avícola), en les comunitats de regants i els hivernacles; també en l'agroindústria (cambres frigorífiques, i sales d'especejament carni) i en vaixells de pesca.
Es publiquen aquí els resultats d'aquesta suma de diagnòstics, per donar a conèixer la problemàtica energètica de cadascun d'aquests sectors.
Un cop analitzats els resultats dels diagnòstics energètics realitzats per l'ICAEN, es pretenen potenciar els serveis tècnics capaços de diagnosticar l'estat de l'eficiència energètica a les explotacions agrícoles consumidores de Catalunya, amb la solvència i qualitat suficients que dóna l'ús de les eines avançades de mesura existents actualment.
És per això que l'ICAEN posa al seu abast el servei d'accés a instruments de mesura portàtils per a auditories energètiques i la guia metodològica per a realitzar auditories energètiques.